Държавен вестник, бр. 61, 2022 г., стр. 31

БРОЙ  61	
Д Ъ Р Ж А В Е Н  В Е С Т Н И К 	
СТР.  31  
МИНИСТЕРСТВО
НА ИКОНОМИКАТА
И ИНДУСТРИЯТА
СПОРАЗУМЕНИЕ
между Република България и Република 
Австрия за прекратяване на Договора между 
Република България и Република Австрия за 
взаимно насърчаване и защита на инвестици­
ите, подписан на 22 януари 1997 г. в София
(Ратифицирано със закон, приет от 47-ото 
Народно събрание на 9 юни 2022 г. – ДВ, 
бр. 47 от 2022 г. В сила от 1 август 2022 г.)
Република България и Република Австрия,
позовавайки се на решението на Съда на 
Европейския съюз от 6 март 2018 г. по дело 
С-284/16, Ахмеа,
се споразумяха, както следва:
Член 1
Договорът между Република България 
и Република Австрия за взаимно насърча­
ване и защита на инвестициите, подписан 
на 22 януари 1997 г. в София и допълнен с 
Протокола към него, подписан на 22 януари 
1997 г. в София, се прекратява в съответ­
ствие с разпоредбите, изложени в настоящото 
Споразумение.
Член 2
За по-голяма яснота се пояснява, че чл. 12, 
параграф 3 от Договора между Република 
България и Република Австрия за взаимно 
насърчаване и защита на инвестициите, 
който разширява защитата на инвестициите, 
направени преди датата на прекратяване на 
договора, за по-нататъшен период от време, 
се прекратява и следователно не поражда 
никакви правни последици след влизането 
в сила на настоящото Споразумение.
Член 3
Настоящото Споразумение не засяга арби­
тражни производства, които са приключили 
до влизането в сила на настоящото Споразу­
мение. Тези производства не се възобновяват.
Член 4
Настоящото споразумение подлежи на 
ратификация и влиза в сила на първия ден 
на втория месец след датата на получаване 
на последното от уведомленията, че съот­
ветните вътрешни процедури за влизане в 
сила са изпълнени.
Съставено в два екземпляра в Брюксел 
на 10 декември 2021 г. на български, немски 
МИНИСТЕРСТВА 
И ДРУГИ ВЕДОМСТВА
ПОСТАНОВЛЕНИЕ № 203
ОТ 29 ЮЛИ 2022 Г.
за одобряване на допълнителни разходи по 
бюджета на Министерството на образованието 
и науката за 2022 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи по 
бюджета на Министерството на образованието 
и науката за 2022 г. в размер 45 000 000 лв. за 
изпълнение на Национална програма „Оптими­
зиране на вътрешната структура на персонала“, 
приета с Решение № 302 на Министерския 
съвет от 2022 г. 
(2) Средствата по ал. 1 да се осигурят за 
сметка на намалението на разходите в цен­
тралния бюджет за изпълнение на политики 
по чл. 1, ал. 5, т. 2.5 от Закона за държавния 
бюджет на Република България за 2022 г. и 
увеличение на разходите в централния бюджет 
за изпълнение на политики по чл. 1, ал. 5, т. 6.2 
от същия закон.
Чл. 2. (1) Със сумата по чл. 1, ал. 1 да се 
увеличат разходите по „Политика в областта на 
всеобхватното, достъпно и качествено преду­
чилищно и училищно образование. Учене през 
целия живот“, бюджетна програма „Осигуряване 
на качеството в системата на предучилищното 
и училищното образование“, по бюджета на 
Министерството на образованието и науката 
за 2022 г.
(2) Със сумата по чл. 1, ал. 1 да се увеличат 
показателите по чл. 16, ал. 3 от Закона за дър­
жавния бюджет на Република България за 2022 г.
Чл. 3. Министърът на образованието и 
науката да извърши съответните промени по 
бюджета на Министерството на образованието 
и науката за 2022 г. и да уведоми министъра 
на финансите.
Чл. 4. Министърът на финансите да извър­
ши произтичащите промени по централния 
бюджет за 2022 г.
Заключителни разпоредби
§ 1. Постановлението се приема на ос­
нование чл. 109, ал. 3 от Закона за пуб­
личните финанси, чл. 1, ал. 5, т. 2.5 и 6.2 
и ал. 6 от Закона за държавния бюджет на 
Република България за 2022 г. и във връзка с 
т. 4 от Решение № 302 на Министерския съвет 
от 2022 г. за одобряване на Национална про­
грама „Оптимизиране на вътрешната структура 
на персонала“.
§ 2. Изпълнението на постановлението се въз­
лага на министъра на образованието и науката.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Кирил Петков 
Главен секретар на Министерския съвет: 
Красимир Божанов
4805